Anjing gembala Karst

Anjing gembala Karst atau anjing Karst ialah satu baka anjing daripada jenis anjing penjaga haiwan ternakan yang berasal dari Slovenia. Baka ini diiktiraf oleh Persekutuan Kinologi Antarabangsa.

Penampilan
Anjing gembala Karst ialah anjing bersaiz serderhana dengan lapis bulu 'kelabu besi' panjang.

Tengkorak anjing gembala Karst adalah lebih panjang sedikit berbanding dengan muncungnya; piawaian baka mensyaratkan panjang  untuk tengkorak dan panjang  untuk muncung. Hidung, kelopak mata, dan bibir berwarna hitam. Matanya 'berbentuk badam' sama ada berwarna perang berangan atau perang gelap. Telinganya tidak tegak tetapi sebaliknya terbentang merata. Telinganya bersaiz sederhana. Lapis bulu panjang dan tebal memberikan penampilan surai di sekeliling leher. Ekornya berkedudukan normal tetapi mempunyai sedikit cangkuk di hujung. Jantan adalah setinggi  pada paras kelasa dan betina adalah setinggi . Jantan berada dalam lingkungan berat  dan betina pula adalah seberat .

Perangai
Piawaian baka memerihalkan anjing ini sebagai anjing yang mempunyai perangai tajam dan keindividuan kuat, tidak meyakini orang asing. Ia merupakan anjing pengawal bagus. Seperti semua anjing besar, anjing gembala Karst perlu tersosialisasi dengan baik semasa masih muda, dengan orang jika anjing berkenaan ingin diniatkan sebagai teman, dan dengan haiwan ternakan jika anjing berkenaan diniatkan sebagai penjaga. Jika latar belakang baka ini diambil kira, dan jika anjing berkenaan tersosialisasi dan terlatih dengan baik, ia dapat menjadi anjing keluarga baik. Perangai setiap anjing mungkin berbeza-beza.

Sejarah
Anjing gembala Karst dinamai sempena Penara Karst di Slovenia dan lebih umumnya sempena landskap Karst yang memanjang ke Croatia dan sebahagiannya di Bosnia dan Herzegovina, dari Teluk Trieste ke Alp Dinara. Kebanyakannya dibiakbakakan di Slovenia dan di Istria di Croatia. Jenis leluhur bagi baka zaman moden mengembara dengan gembala melalui kawasan ini dan kemungkinan besar datang dengan pastoralis nomad purba. Pada tahun 1689, ahli etnografi Johann Weikhard von Valvasor menyebut anjing gembala di kawasan ini dalam karya beliau Die Ehre deß Hertzogthums Crain dan memerihalkan anjing-anjing ini sebagai anjing kuat dan tidak takut dari kawasan Pivka. Pada abad ke-20, apabila anjing gembala baka tempatan mula didokumenkan sebagai baka moden, ia mula-mula dirujuk sebagai anjing gembala Illyria (1939).

Persekutuan Kinologi Antarabangsa mengiktiraf baka ini dalam Kumpulan 2, Seksyen 2.2 baka Molossoid-Jenis gunung, nombor 278. Baka ini juga telah dieksport ke Amerika Syarikat dengan pengiktirafan oleh United Kennel Club dalam Kumpulan Anjing Penjaga. Baka ini juga diiktiraf oleh pelbagai kelab kenel kecil dan perniagaan pejabat pendaftaran anjing berdasarkan Internet dan dipromosikan sebagai baka jarang untuk mereka yang mencari haiwan peliharaan unik.

Lihat juga
 Senarai baka anjing
 Anjing Pergunungan Šar

Catatan

Rujukan

Pautan luar




Gembala Karst, Anjing
Gembala Karst, Anjing
Gembala Karst, Anjing
Gembala Karst, Anjing